"சர்வதேச சோசலிச வேலைத்திட்டத்தை கைவிட்டதன் விளைவாக தொழிலாளர்கள் மற்றும் ஒடுக்கப்பட்ட வெகுஜனங்களுக்கு ஏற்பட்ட பேரழிவுகரமான விளைவுகளுக்கு இலங்கை ஒரு பிரதான உதாரணமாகும்" என டயஸ் சுட்டிக்காட்டினார். லங்கா சம சமாஜக் கட்சி (LSSP) 1964ல் பப்லோவாத திருத்தல்வாதிகளின் ஆசீர்வாதத்துடன் செய்த காட்டிக்கொடுப்பை அவர் சுட்டிக்காட்டினார். சோசலிச சமத்துவக் கட்சியின் முன்னோடியான புரட்சிக் கம்யூனிஸ்ட் கழகம் (RCL) சர்வதேச சோசலிசத்தின் கொடியை மீண்டும் உயர்த்துவதற்காகவே 1968ல் ஸ்தாபிக்கப்பட்டது.